
Parlamentul României

Camera Deputaţilor

Comisia pentru muncă şi protecţie socială
	Bucureşti,
	2 septembrie 2026

	Nr.
	7c-9/499


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra propunerii legislative privind instituirea unor măsuri pentru stimularea ocupării pe piaţa muncii din România, trimisă Comisiei pentru muncă şi protecţie socială pentru dezbatere pe fond, cu adresa nr. Plx 338/2022 din 7 iunie 2022.
PREŞEDINTE,

ADRIAN SOLOMON

Parlamentul României

Camera Deputaţilor

Comisia pentru muncă şi protecţie socială
	Bucureşti,
	2 septembrie 2026

	Nr.
	7c-9/499


R A P O R T

asupra propunerii legislative privind instituirea unor măsuri pentru stimularea ocupării pe piaţa muncii din România
În temeiul art.95 din Regulamentul Camerei Deputaţilor, republicat, cu modificările ulterioare, Comisia pentru muncă şi protecţie socială a fost sesizată, prin adresa nr. Plx 338/2022 din 7 iunie 2022, cu dezbaterea pe fond, a propunerii legislative privind instituirea unor măsuri pentru stimularea ocupării pe piaţa muncii din România.
Propunerea legislativă are ca obiect de reglementare adoptarea unor măsuri active de sprijin destinate angajatorilor şi angajaţilor, în vederea consolidării pieţei muncii, concomitent cu prevenirea creşterii ratei şomajului la nivel naţional şi asigurarea unei surse de venit salariaţilor.
Propunerea legislativă a fost respinsă de Senat, în calitate de primă Cameră sesizată, în şedinţa din 30 mai 2022.
La întocmirea prezentului raport, s-au avut în vedere:

· avizul negativ al Consiliului Legislativ (nr.418/14.04.2022)

· avizul favorabil al Consiliului Economic şi Social (nr.2152/12.04.2022)

· avizul negativ al Comisiei juridice, de disciplină şi imunităţi 
(nr.4c-13/507/14.09.2022)

· avizul negativ al Comisiei pentru drepturile omului, culte şi problemele minorităţilor naţionale (nr.4c-6/410/16.06.2022)

· avizul favorabil al Comisiei pentru egalitatea de şanse pentru femei şi bărbaţi (nr.4c-20/318/22.06.2022)

· avizul favorabil al Comisiei pentru politică economică, reformă și privatizare (nr.4c-1/294/14.06.2022)

· opinia Consiliului Fiscal (nr.8/31.03.2022)

· punctul de vedere al Consiliului Concurenței (nr.RG/4539/04.05.2022)

· punctul de vedere, negativ, al Ministerului Finanțelor (nr.60915-6/11.04.2022)

· punctul de vedere, negativ, al Guvernului (nr.8191/04.07.2022).
La dezbaterile care au avut loc în şedinţa comisiei din 6 iulie 2026  au participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările ulterioare:

- dna Silvia Monica Dinică - Secretar de Stat, Ministerul Muncii, Familiei, Tineretului și Solidarității Sociale;

- dl Ciprian Constantin Pasailă – Secretar general, Agenția Națională pentru Ocuparea Forței de Muncă.

La lucrări membrii comisiei au participat, fizic sau online, conform listei de prezenţă.

Raportul a fost adoptat cu unanimitate de voturi.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, cu modificările ulterioare.

În raport cu obiectul şi conţinutul său, propunerea legislativă face parte din categoria legilor organice.

În urma finalizării dezbaterilor asupra propunerii legislative şi a documentelor conexe, membrii comisiei au hotărât să transmită plenului Camerei Deputaţilor prezentul raport, prin care propun respingerea propunerii legislative, întrucât textul propus are caracter retroactiv, încălcându-se astfel principiul neretroactivității legii, consacrat de art.15 alin.(2) din Constituția României, republicată. 
De asemenea, inițiativa legislativă nu este corelată cu cadrul legislativ actual în domeniu, respectiv Legea nr.76/2002 privind sistemul asigurărilor pentru şomaj şi stimularea ocupării forței de muncă, cu modificările şi completările ulterioare, în vederea respectării exigențelor de tehnică legislativă privind asigurarea integrării organice a reglementării în sistemul legislației şi a principiului unicității reglementării în materie. 
PREŞEDINTE,



SECRETAR,

Adrian Solomon 


Marius-Constantin Budăi

Şef birou Lidia Vlădescu

Întocmit, 

Consilier parlamentar Cristina Turcu

